|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 39. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ОБЛИК** | |
| Наставна јединица: | | **Распоред облика у простору** | |
| Тип часа: | | Обрада | |
| Циљ часа: | | * Уосвојити знања о распореду облика на уметником делу и техникама које уметници користе у свом раду како би приказали ближе и даље облике. | |
| Исходи (ученик ће бити у стању да): | | * зна како могу бити распоређени облици на уметничком делу; * зна шта је распоред облика према плановима и то уочава на примерима; * зна како уметници употребом боје представљају ближе и даље облике; * уочава законитости распореда облика на примерима уметничких дела. | |
| Кључнe речи: | | додиривање облика, преклапање облика, преплитање облика, први, други и трећи план | |
| Међупредметне корелације: | | * Математика (Основни појмови геометрије). | |
| Међупредметне компетенције: | | * **Компетенција за целоживотно учење:** ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје. * **Решавање проблема:** ученик проналази/осмишљава могућа решења проблемске ситуације. * **Естетичка компетенција:** ученик уме да анализира и критички вреднује уметничка дела која су представници различитих стилова и епоха, као и дела која одступају од карактеристика доминантних праваца. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 78–81, 152. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(7 минута)** | * **Упућује** на примере са 78. стране уџбеника. * **Поставља питања**:   – *Који облици у простору на следећим примерима ти изгледају велико, а који мало?*  *Покажи облике који ти изгледају као да су даље од тебе и облике који изгледају као да су ти ближи.*   * **Објашњава**:   – *Облици које уочавамо у отвореном простору (екстеријеру) или затвореном простору (ентеријеру), могу бити распоређени тако да остављају различит утисак на посматрача. Неки облици нам изгледају велико, неки мало, а неки као да су ближе или даље од наше тачке посматрања.*   * **Најављује наставну јединицу**:   – *Данас ћемо учити о распореду облика у простору.*   * **Исписује** наслов наставне јединице на табли. | | * **Посматра** примере. * **Јавља се**. * **Одговара** на питања. * **Показује.** * Активно **слуша**. * **Посматра** **и** **прати**. * **Преписује** запис са табле у свеску. |
| Главни део  **(35 минута)** | * **Објашњава**:   – *Када се облици у простору групишу можемо, приметити њихово додиривање, преклапање, преплитање итд.*   * **Црта примере** на табли. * **Записује** записна табли*.* * **Објашњава:** *Уметници користе овакве односе између облика и стварањем таквог распореда на уметничким делима постижу повезаност и целину.* * **Упућује** на примере са 79. стране уџбеника. * **Поставља питање**:   – *На којој слици је најуочљивије додиривање, на којој преклапање, а на којој преплитање облика?*   * **Објашњава**:   – *Уметници док посматрају простор примећују облике који су близу, мало даље и најдаље од њихове тачке посматрања. На тај начин они планирају простор приказан на уметничком делу и деле га обично на три плана. У први план распоређују облике који су близу, у други план распоређују облике који су мало даље, а у трећи план распоређују оне облике који су најдаље од њих.*   * **Упућује** на пример из уџбеника са 80. стране. * **Објашњава**:   – *Облици који су нам близу изгледају веће од облика који су даље од нас. Облици који су најдаље од нас изгледају врло мало, па понекад једва можемо препознати који то облик посматрамо. Приликом распореда облика у простор уметничког дела, уметници прилагођавају и величине облика посебно за сваки план.* | | * Активно **слуша**. * **Посматра** **и** **прати**. * **Преписује** запис са табле у свеску. * Активно **слуша**. * **Посматра** примере. * **Уочава**. * **Закључује**. * **Јавља се**. * **Одговара** на питање. * Активно **слуша**. * **Посматра** примере из уџбеника. * Активно **слуша**. |
|  | * **Упућује** на примере уметничких дела у доњем делу 80. стране. * **Поставља питања**:   – *На основу чега закључујеш који облици су распоређени у одређени план у простору ових уметничких дела? Покажи облике који се налазе у првом, другом и трећем плану. На којим местима можеш да уочиш додиривање, преклапање и преплитање облика?*   * **Објашњава**:   – *Посматрањем облика у простору примећујемо да облици који су даље од наше тачке посматрања изгледају светлије од облика који су ближе, док облици који су најдаље од нас изгледају најсветлије. Ову појаву уметници приказују тако што облике који су ближе посматрачу приказују тамним бојама, а облике који су даље светлијим бојама.*   * **Упућује** на примере са 81. стране уџбеника. * **Поставља питања**:   – *Одреди први други и трећи план на примерима следећих уметничких дела. Који облици ти изгледају као да су ближе, који даље, а који најдаље од твоје тачке посматрања?* | | * **Посматра** примере из уџбеника. * **Јавља се**. * **Одговара** на питање. * **Показује**. * Активно **слуша**. * **Посматра** примере. * **Јавља се**. * **Одговара** на питања. |
| Завршни део  **(3 минута)** | * **Поставља питања**: * – *Како могу бити распоређени облици на уметничком делу? Шта је то први, други и трећи план? Како уметници бојом приказују ближе, а како даље облике на уметничком делу?* | | * **Јавља се**. * **Одговара** на питања. * **Понавља** научено. |
| Начин провере остварености исхода: | | | |
| * На основу ученичке активности на часу и петоминутног испитивања. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Распоред облика у простору***    додиривање преклапање преплитање | | | |
| Прилози: | | | |
|  | | | |