|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 15. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ЛИНИЈА** | |
| Наставна јединица: | | **Линије у природи** | |
| Тип часа: | | Обрада | |
| Циљ часа: | | * Уочити линије у природи, контурну линију и линију хоризонта како би се усвојио појам линије у уметности. | |
| Исходи (ученик ће бити у стању да): | | * уочава линије у природи; * зна шта је контурна линија и уочава је на примерима; * зна шта је линија хоризонта и уочава је на примерима. | |
| Кључнe речи: | | контурне линије, линија хоризонта | |
| Међупредметне корелације: | | * Математика (Основни појмови геометрије); * Српски језик и књижевност (Правопис); * Географија (Човек и географија). | |
| Међупредметне компетенције: | | * **Компетенција за целоживотно учење:** ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје. * **Решавање проблема:** ученик проналази/осмишљава могућа решења проблемске ситуације. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 38*–*39, 158. * наставни листић (Прилог 1). | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Поставља питања**:   *– Шта је линија у геомерији? Какве све линије могу бити? Какве линије користимо да пишемо штампана слова, а какве да пишемо писана слова? Где се све уочавају линије у нашој учионици? Какве су те линије?*  *Шта је линија у уметности?*  *Зашто кажемо да је линија основни ликовни елемент?*   * **Најављује наставну јединицу**:   *– Данас ћемо учити о линијама у природи.*   * **Исписује** наслов наставне јединице на табли. | | * **Јавља се.Одговара** на питања. * **Набраја.** * **Повезује** знања која су претходно стечена са новим. * **Активно слуша**. * **Преписује** наслов са табле у свеску. |
| Главни део  **(30 минута)** | * ***Објашњава***:   *– Линија је основни ликовни елемент. Приликом посматрања предмета у простору наше око покушава да издвоји предмет од позадине и тада његове ивице препознајемо као линије. Те линије које ивиче облик и издвајају га од осталог простора зовемо контурне линије.*   * **Записује запис** на табли. * **Упућује** на 38. страну уџбеника. * **Поставља задатак**:   *– Посматрај следеће фотогарфије и уочи обележене контурне линије појединих предмета.*   * **Поставља задатак**:   *– На следећим фотографијама уочи контурне линије облика и исцртај их фломастером.*   * **Обилази, подстиче, проверава** рад. * ***Објашњава***:   *– Линије у природи можемо препознати и као делове неког облика или као замишљене линије које уочавамо приликом додира два облика или две површине.*   * **Упућује** на 39. страну уџбеника. * **Поставља задатак**:   *– На сликама уочи занишљене линије као делове облика или као додир две површине. Те линије исцртај фломастером.*   * **Обилази, подстиче, проверава** рад. * **Објашњава**:   *– Једна од замишљених линија које уочавамо у природи је линија где се привидно спајају небо и земља. Та линија се зове линија хоризонта.*   * **Записује** запис на табли. | | * **Активно слуша**. * **Посматра**. * **Преписује** запис са табле у свеску. * **Посматра** 38. страну уџбеника. * **Уочава** контурне линије. * **Решава задатак** са 38. стране уџбеника. * **Активно слуша**. * **Посматра** 39. страну уџбеника. * **Уочава** линије. * **Решава задатак** са 39. стране уџбеника. * **Активно слуша**. * **Уочава** линију хоризона на примерима из уџбеника. * **Преписује** запис са табле у свеску. |
|  | * **Подсећа** ученике на садржаје из предмета географија, прецизније о географским открићима.   *– Према једном доказу да је Земља округла, помиње се и хоризонт. Бродовима који долазе са пучине, и који се тек појављују на хоризонту, прво се уочи највиши део, а потом се све више примећује његов доњи део, па се чини као да брод израња из мора. Заправо, то је био једна од важних доказа да је земља округла.* | | * **Повезује** знања са садржајима из предмета географија. |
| Завршни део  **(10 минута)** | * **Задаје ученицима** да реше задатак са наставног листића (Прилог 1). * **Обилази, проверава, усмерава**. * **Напомиње** ученицима да се сви ови нови појмови могу наћи и у Појмовнику у уџбенику на 158. страни. | | * **Решава** задатак са наставног листића. * **Активно слуша**. |

|  |
| --- |
| Начин провере остварености исхода: |
| * На основу ученичке активности на часу. |
| Самопроцена рада наставника: |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? |
| Напомене, запажања о часу: |
|  |
| Изглед табле: |
| ***Линија у природи***  ***Контурне линије*** *су линије које ивиче облик и издвајају га од осталог простора.*  ***Линија хоризонта*** *је замишљена линија коју**уочавамо у природи где се привидно спајају небо и земља.* |
| Прилози: |
| Прилог 1: Наставни листић  **ЛИНИЈЕ У ПРИРОДИ**  Посматрај фотографију.  **Линију хоризонта** исцртај плавим,  а **контурну линију** црвеним фломастером. |