|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 59. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ВИЗУЕЛНО СПОРАЗУМЕВАЊЕ** | |
| Наставна јединица: | | **Kaрикатура** | |
| Тип часа: | | Обрада | |
| Циљ часа: | | Усвојити знање о карикатури. | |
| Исходи (ученик ће бити у стању да): | | * зна шта је карикатура; * анализира, процењује и износи мишљење о карикатурама; * увиди естетску вредност карикатуре. | |
| Кључнe речи: | | карикатура | |
| Међупредметне корелације: | | * Музичка култура (Слушање музике); * Природа и друштво (Материјали, 4. разред); * Српски језик и књижевност (Књижевност). | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Комуникација:** у ситуацији комуникације, ученик изражава своје ставове, мишљења, осећања, вредности и идентитете на позитиван, конструктиван и аргументован начин како би остварио своје циљеве и проширио разумевање света, других људи и заједница. * **Естетичка компетенција:** ученик уме да анализира и критички вреднује уметничка дела која су представници различитих стилова и епоха, као и дела која одступају од карактеристика доминантних праваца. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 116–118; * карикатура (Прилог 1). | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Приказује** карикатуру. (Прилог 1) * **Поставља** питања (Прилог 1). * **Поставља питање**:   – *Ко је приказан карикатуром?*   * **Најављује** наставну јединицу*.* * **Исписује** наслов наставне јединице на табли. | | * **Посматра**. * **Јавља се**. * **Одговара** на питања.      * Активно **слуша**. * **Посматра** **и** **прати**. * **Преписује** наслов у свеску. |
| Главни део  **(35 минута)** | * **Објашњава**:   – *Карикатура је врста уметничког цртежа у коме уметник приказује људе претерујући и претварајући њихов стварни изглед у слику која делује изобличено и смешно. Она представља облик критике и приказивања политичких и друштвених тема. Циљ уметника је да карикатуром истакне карактеристичне физичке особине неког лика, као што су црте лица, изглед и положај тела, али и његово понашање.*   * **Записује** запис на табли. * **Упућује** ученикеда се нове речи и њихова значења налазе у Појмовнику на 158. страни уџбеника. * **Упућује** на 116. страну из уџбеника. * **Задаје задатак**:   – *Посматрај карикатуре на следећим примерима. Кажи шта знаш о личностима које ове карикатуре представљају и објасни из ког наставог предмета сте учили о њима.*   * **Објашњава**:   – *Карикатура не мора увек да буде приказ само једне особе, већ то може да буде цртеж који пренаглашено представља неку ситуацију, друштвену појаву или догађај.*   * **Упућује** на 117. страну из уџбеника. * **Поставља питања**:   –*Препознај и објасни које друштвене* | | * Активно **слуша**. * **Посматра**. * **Преписује** запис са табле у свеску. * **Проналази** Појмовник. * **Посматра** примере. * **Јавља се**. * **Препознаје**. * **Одговара**. * **Повезује** садржаје из ликовне културе са садржајима из више предмета. * Активно **слуша**. * **Посматра** примере. * **Јавља се**. * **Препознаје**. * **Одговара**. |
|  | *појаве приказују карикатуре на следећим примерима.*  *На који начин је уметник пренагласио и претерао у истицању* *и критиковању ових друштвених појава?*  *Сети се још неке друштвене појаве и објасни на који начин би је ти представио/-ла и шта би пренагласио/-ла.*   * **Објашњава**:   – *Један од најзначајнијих карикатуриста 19. века, француски графичар и сликар Оноре Домије многобројним карикатурама је изражавао критику тадашњих политичара и друштвених тема. Он је карикатуре представљао скулптурама, цртежима и графикама.*   * **Упућује** на примере у доњем делу 117. стране уџбеника. * **Поставља питања**:   –*Посматрај следеће карикатуре које је уметник Оноре Домије представио скулптуром. Објасни и искажи своје мишљење: да ли је карикатуру боље приказати цртежом или скулптуром и које су предности?* | | * **Предлаже**. * Активно **слуша**. * **Посматра** примере. * **Јавља се**. * **Одговара** на питања. * **Изражава мишљење**. |
| Завршни део  **(5 минута)** | * **Упућује** на примере на 118. страни уџбеника. * **Поставља питања**:   – *Које друштвене појаве приказују карикатуре на сликама Онореа Домијеа? На који начин је уметник пренагласио и претерао у истицању и критиковању ових друштвених појава? Сети се још неке друштвене појаве и објасни на који начин би је ти приказао и шта би пренагласио.* | | * **Посматра** примере. * **Јавља се**. * **Одговара** на питања. * **Изражава мишљење**. * **Предлаже**. |
| Начин провере остварености исхода: | | | |
| * На основу ученичке активности на часу и усмених одговора. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Карикатура***  ***Карикатура*** *је врста уметничког цртежа у коме уметник приказује људе претерујући и претварајући њихов стварни изглед у слику која делује изобличено и смешно****.*** | | | |
| Прилози: | | | |
| Прилог 1: Карикатура  <https://www.shutterstock.com/image-illustration/novak-djokovic-serbian-professional-tennis-player-1132657496>  Питања:   1. Шта је илустрација? 2. Ко је илустратор? 3. Шта је стрип? 4. Које врсте стрипа знаш? 5. Како се назива врста уметничког цртежа у коме уметник приказује људе претерујући и претварајући њихов стварни изглед у слику која делује изобличено и смешно? | | | |