|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 37. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ОБЛИК** | |
| Наставна јединица: | | **Једноставни и сложени облици** | |
| Тип часа: | | Обрада | |
| Циљ часа: | | * Усвојити знања о једноставним и сложеним облицима и поступцима њиховог настанка у уметности. | |
| Исходи (ученик ће бити у стању да): | | * зна шта је једноставан облик; * зна шта је сложен облик; * зна шта је стилизација и уме да је примени; * зна шта је апстрактно, а шта надреално и препознаје их на примерима уметничких дела. | |
| Кључнe речи: | | једносtавни и сложени облици, стилизација, апстрактно, надреално | |
| Међупредметне корелације: | | * Математика (Осна симетрија; Основни појмови геометрије); * Биологија (Порекло и разноврсност живота). | |
| Међупредметне компетенције: | | * **Компетенција за целоживотно учење:** ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје. * **Решавање проблема:** ученик проналази/осмишљава могућа решења проблемске ситуације. * **Комуникација:** ученик активно доприноси неговању културе дијалога, уважавању и неговању различитости и поштовању основних норми комуникације. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5,* *уџбеник за пети разред основне школе*, АрхиКњига, Београд, 2022, стр. 72–76, 158. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(7 минута)** | * **Упућује** на примере са 72. стране уџбеника. * **Поставља задатак**:   – *На следећим сликама препознај облике на основу делова које видиш. Доцртај делове облика који недостају.*   * **Објашњава**:   – *Облике који нас окружују можемо посматрати детаљније и уочити њихове битне особине по којима се међусобно разликују. Обично облике препознајемо по неким карактристичним деловима или по изгледу тако што памтимо њихове контуре.*   * **Најављује наставну јединицу**:   – *Данас ћемо учити о једноставним и сложеним облицима.*   * **Исписује** наслов наставне јединице на табли. | | * **Посматра** примере. * **Јавља се.** * **Одговара** на питања. * **Решава** задатак. * Активно **слуша**. * **Посматра** **и** **прати**. * **Преписује** запис са табле у свеску. |
| Главни део  **(35 минута)** | * **Објашњава**:   – *Уочавањем делова облика можемо и да препознамо који облик се састоји од више а који од мање делова. За облике који се састоје из једног дела и подсећају на геометријска тела кажемо да су једноставни облици. За облике који се састоје из више делова кажемо да су сложени облици.*   * **Упућује** на пример једноставног и сложеног облика са 72. стране уџбеника. * **Записује** запис на табли*.* * **Упућује** на Појмовник на 158. страни уџбеника где су наведени сви ови нови појмови. * **Напомиње**:   – *На часовима биологије ћеш у петом разреду упознати различите врсте ћелија, а сад покушај да препознаш које су ћелије једноставног а које сложеног облика.*   * **Упућује** на примере ћелија са 72. стране уџбеника. * **Упућује** на 73. страну уџбеника. * **Поставља питање**:   – *На основу чега можеш да закључиш који од облика на следећим сликама су једноставни а који сложени?*   * **Објашњава**:   – *Често сложени облици захтевају више пажње, па уметници цртају студије посматрајући облик из различитих углова. На својим студијама уметници приказују сваку страну облика, што им помаже да боље разумеју сложеност облика и његових делова.* | | * Активно **слуша**. * **Посматра** **и** **прати**. * **Преписује** запис са табле у свеску. * **Проналази** Појмовник у уџбенику. * **Повезује** садржаје из ликовне културе са садржајима из биологије. * **Посматра** примере из уџбеника. * **Упоређује**. * **Увиђа**. * **Јавља се**. * **Одговара** на питање. * Активно **слуша**. |
|  | *На следећим примерима су приказане неке од преко стотину студија шаке дизајнера Џонатана Веслунда. Ови цртежи су изведени на дигиталној табли за цртање, а служе уметнику приликом осмишљавања изгледа ликова за видео-игре.*   * **Упућује** на примере са 73. стране уџбеника. * **Поставља питања**:   – *Подсети се шта су студије о којима се учи у области Линија. Шта је све уметник сазнао о сложености облика шаке? Од које користи овом уметнику могу да буду овакве студије?*   * **Објашњава** шта је вајар (скулптор) и како се израђују скулптуре. * **Објашњава**:   – *Уметница Џенифер Скот ваја скулптуре коња од глине, а затим на основу тих скулптура израђује 3Д моделе на рачунару у посебним програмима за 3Д моделовање облика. Тако израђени 3Д модели могу да се употребе за прављење дигиталних 3Д анимација, филмова или видео-игрица.*   * **Упућује** на примере са 74. стране уџбеника. * **Поставља питања**: * – *Да ли препознајеш облик коња као једноставан или као сложен? Који делови облика коња још нису обликовани на следећим примерима?* * **Објашњава**:   – *На неким уметничким делима могу се приметити облици који подсећају на познате облике из природе, али су поједностављени. Такав приказ облика на поједностављен начин где се сви делови и детаљи максимално упрошћавају назива се стилизација.* | | * Активно **слуша**. * **Посматра** примере. * **Јавља се**. * **Одговара** на питања. * Активно **слуша*.*** * Активно **слуша**. * **Посматра** примере са 74. стране уџбеника. * **Одговара** на питања. * Активно **слуша**. |
|  | * **Записује** запис на табли*.* * **Упућује** на Појмовник на 158. страни уџбеника где су наведени сви ови нови појмови. * **Упућује** на примере стилизације из уџбеника са 75. стране. * **Задаје задатак**:   – *Посматрај процес стилизације облика, па покушај да стилизујеш облик мачке.*   * **Обилази, мотивише, усмерава** рад. * **Објашњава**:   – *Превођење реалних облика у апстрактне облике одузимањем карактеристичних детаља је један од начина поједностављивања облика.*   * **Упућује** на примере превођења реалних облика у апстрактне са 75. стране уџбеника. * **Записује** запис на табли*.* * **Упућује** на слика Пабла Пикаса са 76. стране уџбеника. * **Поставља питања**:   – *Посматрај слике Пабла Пикаса и откриј облике који су приказани поступком превођења реалних облиак у апстрактне. Који облици су једноставни, а који сложени?Који облици ти изгледају правилно, а који неправилно?* | | * **Посматра**. * **Преписује** запис са табле у свеску. * **Проналази** Појмовник у уџбенику. * **Посматра** примере стилизције са 75. стране. * **Решава** задатак у уџбенику. * Активно **слуша**. * **Посматра** примере са 75. стране уџбеника. * **Посматра и прати**. * **Преписује** запис са табле у свеску. * **Посматра** примере слика из уџбеника. * **Јавља се**. * **Одговара** на питања. |
|  | *Где можеш да препознаш ритам и на који начин је представљен?За које облике имаш осећај да су приказани тродимензионално?*   * **Објашњава**:   – *Насупрот поједностављивању облика, једноставним облицима могу да се додају делови других облика. На тај начин уметници смишљају сложене облике који су маштовити и фантастични. Уметничка дела у којима превлађују овакви облици називамо надреалним.*   * **Записује** запис на табли*.* * **Објашњава**:   – *Уметница Елен Жевет израђује фантастичне скулптуре од разних материјала спајањем облика из природе у необичне целине.*   * **Упућује** на примере са 76. стране уџбеника. * **Поставља питања**:   – *Посматрај примере скулптура ове уметнице и искажи свој утисак о њима. Које облике препознајеш и како их доживљаваш док су спојени на овај начин? Која скулптура ти изгледа најмаштовитије и најнеобичније?* | | * Активно **слуша**. * **Посматра**. * **Преписује** запис са табле у свеску. * Активно **слуша**. * **Посматра** примере. * **Јавља се**. * **Одговара** на питања.   **Увиђа**.  **Закључује**. |
| Завршни део  **(3 минута)** | * **Поставља питања**:   – *Шта је једностављан облик? Шта је сложен облик? Пронађи примере из учионице једноставних и сложених облика.* | | * **Јавља се**. * **Одговара** на питања. * **Понавља** научено. |
| Начин провере остварености исхода: | | | |
| * На основу ученичке активности на часу, успешности у решавању задатака и петоминутног испитивања. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Jедноставни и сложени облици***  ***Једноставни*** *облици су облици који се састоје из једног дела и подсећају на геометријске облике.*  ***Сложени облици*** *су облици који се састоје из више делова.*  ***Стилизација*** *је приказ облика на поједностављен начин где се сви делови и детаљи максимално упрошћавају.*  ***Апстракција*** *је један од начина поједностављивања облика одузимањем неких његових карактеристичних делова, тако да се добијају облици који нису довољно препознатљиви, али могу да асоцирајуна неки постојећи облик.*  ***Надреални облици*** *су необични или сложени облици приказани из маште настали мењањем или додавањем различитих једноствних облика и њиховим повезивањем у целину.* | | | |
| Прилози: | | | |
|  | | | |