|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 47. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ОБЛИК** | |
| Наставна јединица: | | **Орнамент и различите ликовне технике** | |
| Тип часа: | | Обрада | |
| Циљ часа: | | Усвојити знање о различитим ликовним техникама којима се израђује орнамент. | |
| Исходи (ученик ће бити у стању да): | | * зна шта је орнамент; * разликује врсте орнамента: фриз и розету на примерима; * зна којим ликовним техникамa може да настане орнамент; * увиди комплексност различитих техnика израде орнамента; * увиди естетске вредности орнамента насталог различитим ликовним теникама. | |
| Кључнe речи: | | орнамент, фриз, розета, фреско техника, витраж, мозаик техника, вез, плетење, ткање, резбарење клесање | |
| Међупредметне корелације: | | * Верска настава | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Одговорно учешће у демократском друштву:** ученик има осећање припадности одређеним културним заједницама, локалној заједници, региону у којем живи, ширем друштву, држави Србији и међународним организацијама у које је Србија укључена. * **Естетичка компетенција:** ученик има изграђене преференције уметничких и културних стилова и користи их за обогаћивање личног искуства. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 86–91, 158. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Поставља питања**:   – *Шта је орнамент? Од којих све облика може бити сачињен орнамент? Које врсте орнамента знаш? Шта је розета? Шта је фриз? Која је основна разлика између розете и фриза?*   * **Најављује наставну јединицу**:   – *Данас ћемо учити о неким ликовним техникама које се користе за израду орнамента.*   * **Исписује** наслов наставне јединице на табли. | | * **Јавља се**. * **Одговара** на питања. * **Понавља** научено. * Активно **слуша**. * **Посматра** **и** **прати**. * **Преписује** наслов у свеску. |
| Главни део  **(35 минута)** | * **Објашњава**:   – *Украшавање предмета је одувек представљало посебан начин уметничког изражавања, а украс или шара дају посебну лепоту предмету. Лични употребни предмети, оружје и накит украшавани су шарама које су представљале и неко препознатљиво визуелно обележје оног ко је такав предмет поседовао. У зависности од материјала од којих је предмет сачињен, орнамент се приказује различитим техникама сликања, штампања, гравирања, резбарења итд.*   * **Упућује** на примере са 87. стране уџбеника. * **Поставља питања**:   – *Посматрај следеће примере и наведи још неке употребне предмете на којима може да се прикаже орнамент. Објасни важност орнамента на овим и на другим примерима из твог окружења.*   * **Објашњава**:   – *На производима уметничких заната орнамент је честа врста украса.*   * **Упућује** на примере производа уметничких заната са 87. и 88. стране уџбеника. * **Поставља питања**:   – *Који од приказаних уметничких заната те посебно заинтересовао? У чему се огледа ритам на овим орнаментима и која врста ритма је употребљена?*   * **Објашњава**:   – *У уметничким знатима сликања на стаклу или керамици орнамент представља важан начин украшавања. Ови раскошни украси израђени са посебном пажњом су право мајсторство ових уметничких заната.* | | * Активно **слуша**. * **Посматра** примере. * **Јавља се**. * **Одговара** на питања. * **Наводи** примере. * **Објашњава**. * Активно **слуша**. * **Посматра** примере. * **Јавља се**. * **Одговара** на питања. * **Повезује знање** са садржајима из области *Ритам.* * Активно **слуша**. |
|  | * **Упућује** на примере орнамента у доњем делу 88. стране уџбеника. * **Поставља питања**:   – *Који облици су коришћени за израду орнамнета на следећим примерима? Замисли како би ови предмети изгледали без орнамената и објасни улогу орнамента на њима. Које врсте линија препознајеш на овим примерима?*   * **Објашњава**:   – *Предмети и њихови делови од дрвета украшавају се резбарењем и урезивањем орнамента помоћу оштрих ножића и металних алата. Резбарење је вајарска техника обликовања где се облици израђују одбијањем делова дрвета употребом чекића и длета, оштрхножева и других алата.*   * **Упућује** на примере на 90. страни уџбеника. * **Поставља питања**:   – *На следећим примерима препознај у којим орнаметима су употребљени правилни, а у којим неправилни облици. Где можеш да уочиш једноставне, а где сложене облике? Сети се који још вештачки облици могу бити украшени резбарењем.*   * **Објашњава**:   – *На црквама, манастирским и другим грађевинама орнаменти се израђују клесањем камених зидова помоћу разних металних клинова и чекића. Клесање је вајарска техника обликовања где се облици израђују одбијањем делова камена употребом чекића и длета. Клесање орнамента омогућава дуготрајност оваквог украса. Често розете на црквама представљају уједно и прозоре кроз које светлост пролази у цркву.* | | * **Посматра** примере. * **Јавља се**. * **Одговара** на питања. * **Повезује знање** са садржајима из области *Линија.* * Активно **слуша**. * **Посматра** примере. * **Јавља се**. * **Одговара** на питања. * **Повезује знање** са садржајима из области *Облик.* * Активно **слуша**. |
|  | * **Упућује** на примере у доњем делу 90. стране уџбеника. * **Поставља питања**:   – *Који манастир си посетио и по чему ти је препознатљив? Које још грађевине познајеш на којима могу да се уоче уклесани орнаменти?*   * **Објашњава**:   – *Орнаменти на грађевинама могу да буду приказани фреско сликарском техником, техником витража или техником мозаика. Фреско техником слика се израђује наношењем боје директно на малтер. Витраж је сликарска техника где се слика саставља од разнобојних стакала међусобно спојених оловним тракама. Мозаик је техника којом се слика изводи ређањем плочица, каменчића, стакла и других материјала различитих боја и величина. Комадићи ових материјала лепе се на папир преко претходно припремљених цртежа. Завршен рад ограђује се дрвеним летвицама, па се унутар њега, између комадића, улива малтер или неки други везивни материјал. Овакви одливци могу се уградити у зид или излагати као посебно уметничко дело.*   * **Упућује** на примере са 91. стране уџбеника. * **Поставља питања**:   – *Које врсте орнамента препознајеш на следећим примерима? На којим местима можеш да препознаш симетрију?*   * **Упућује** на Појмовник на 158. страни уџбеника где су наведени сви ови нови појмови. | | * **Посматра** примере. * **Јавља се**. * **Одговара** на питања. * **Повезује знања** са искуством. * Активно **слуша**. * **Посматра** примере. * **Јавља се**. * **Одговара** на питања. * **Повезује** са претходно наученим. * **Проналази** Појмовник у уџбенику. |
| Завршни део  **(5 минута)** | * **Поставља питања**: * *Шта је орнамент? Који све облици могу да се појављују на орнаментима? Које врсте орнамента знаш? У чему је разлика између фриза и розете? Којим све ликовним техникама може да настане орнамент? Која од тих техника ти се чини најзанимљивјија? Којом од тих техника би волео да радиш?* * **Упућује** ученике да прочитају занимљивости о везу са 89. стране уџбеника. | | * **Јавља се**. * **Одговара** на питања. * **Понавља** научено. * **Износи** **мишљење**. * **Чита** занимљивости. |
| Начин провере остварености исхода: | | | |
| * На основу ученичке активности ученика на часу, усмених одговора и петоминутног испитивања. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Орнамент и различите ликовне технике*** | | | |
| Прилози: | | | |
|  | | | |