|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 56. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |
| --- | --- |
| Наставна тема: | **ВИЗУЕЛНО СПОРАЗУМЕВАЊЕ** |
| Наставна јединица: | **Илустрација** |
| Тип часа: | Утврђивање |
| Циљ часа: | * Утврдити знања о илустрацији кроз индивидуалну израду ликовног рада. |
| Исходи (ученик ће бити у стању да): | * зна шта је илустрација; * зна ко је илустратор; * анализира, процењује и износи мишљење о илустрацији; * примени своје знање о илустрацији и индивидуално изради ликовни задатак. |
| Кључнe речи: | илустрација, илустратор |
| Међупредметне корелације: | * Српски језик и књижевност (Књижевност). |
| Међупредметне компетенције: | * **Решавање проблема:** ученик припрема примену изабраног решења, прати његову примену усклађујући се са новим сазнањима које стиче током примене датог решења и успева да реши проблемску ситуацију. Такође, ученик вреднује примену датог решења, идентификује његове добре и слабе стране и формулише препоруке за наредно искуство са истим или сличним проблемским ситуацијама. * **Комуникација:** ученик користи на одговарајући и креативан начин језик и стил комуникације који су специфични за поједине научне, техничке и уметничке дисциплине. |
| Наставне методе: | монолошка, дијалошка, демонстративна, аудио-визуелна, рад са уџбеником |
| Облици рада: | фронтални, индивидуални |
| Наставна средства: | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 109–111; * оловка *HB*, блок бр. 5, боје по избору. |

|  |  |  |
| --- | --- | --- |
| **ТОК ЧАСА** | | |
| Активности наставника: | | Активности ученика: |
| Уводни  део   1. **минута)** | * **Упућује** ученике на примере на 111. страни уџбеника. * **Објашњава**:   – *Књижевно дело може да буде објављено више пута, па онда свако издање садржи илустрације различитих аутора. Тако, на пример, роман Хобит, кога је написао Џ. Р. Р. Толкин, има више издања са илустрацијама различитих аутора. Поред тога, овај роман, као и роман Господар прстенова истог писца, инспирисао је велики број илустратора широм света који су своје идеје приказали на посебан начин. Одломке из романа Хобит читаћеш на часовима српског језика и књижевности у петом разреду.*   * **Поставља питања**:   – *Погледај примере илустрација из различитих издања Хобита. Која илустрација ти се највише допада и због чега? Који аутор је по твом мишљењу најзанимљивије приказао неки догађај?*   * **Исписује** наслов наставне јединице на табли. | * **Посматра**. * Активно **слуша**. * **Јавља се**. * **Одговара** на питање. * **Износи мишљење**. * **Посматра и прати.** * **Преписује** наслов у свеску. |
| Главни део  **(30 минута)** | * **Уводи** ученике у израду ликовног задатка. * **Поставља ликовни задатак**:   – *Потребно је да пронађете на интернету или се сетите неке приче, бајке, дела текста или књижевног дела, те да одаберете један догађај из њега и нацртате га оловком на папиру. Прикажите простор, ликове и остале детаље онако како их замишљате. Илустрацију можете обојити бојама по избору.*   * **Напомиње** да суна 111. страни дате још неке смернице за израду овог задатка. * **Обилази, подстиче и мотивише** ученике за рад. | * Активно **слуша**. * **Чита** смернице за решавање задатка. * **Решава** ликовни задатак. * **Креира**. * **Ствара**. |
| Завршни део  **(5 минута)** | * **Разговара** о радовима:   – *Погледај приказане радове*. *Које књижевно дело препознајеш да је приказано? Шта вам се допада на вашем раду, а шта на радовима других ученика? Шта бисте још могли да промените у свом раду?* | * **Посматра**, **размишља** **и** **увиђа**. * **Одговара** на питања. |

|  |
| --- |
| Начин провере остварености исхода: |
| * На основу ученичке активности на часу, успешности у решавању ликовног задатка и петоминутног испитивања. |
| Самопроцена рада наставника: |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? |
| Напомене, запажања о часу: |
|  |
| Изглед табле: |
| ***Илустрација*** |
| Прилози: |
|  |