|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 57. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ВИЗУЕЛНО СПОРАЗУМЕВАЊЕ** | |
| Наставна јединица: | | **Стрип** | |
| Тип часа: | | Обрада | |
| Циљ часа: | | Усвојити знање о стрипу, елементима стрипа и врстама стрипа. | |
| Исходи (ученик ће бити у стању да): | | * зна шта је стрип; * зна који су елемени стрипа; * зна које су врсте стрипа; * анализира, процењује и износи мишљење о стрипу; * примењује знање о стрипу кроз решавање задатака у уџбенику. | |
| Кључнe речи: | | стрип, елементи стрипа, врсте стрипова | |
| Међупредметне корелације: | | * Српски језик и књижевност (Књижевност). | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Комуникација:** у ситуацији комуникације, ученик изражава своје ставове, мишљења, осећања, вредности и идентитете на позитиван, конструктиван и аргументован начин како би остварио своје циљеве и проширио разумевање света, других људи и заједница. * **Естетичка компетенција:** ученик уме да анализира и критички вреднује уметничка дела која су представници различитих стилова и епоха, као и дела која одступају од карактеристика доминантних праваца. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 112–115; * слике са облачићима (Прилог 1). | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Приказује** слике на којима су различити елементи стрипа. (Прилог 1) * **Поставља питања**:   – *Шта означавају различити облачићи?*   * **Најављује наставну јединицу**:   – *Данас ћемо учити о стрипу, његовим елементима и врстама стрипова.*   * **Исписује** наслов наставне јединице на табли. | | * **Посматра**. * **Јавља се**. * **Одговара** на питања.      * Активно **слуша**. * **Посматра и** **прати**. * **Преписује** наслов у свеску. |
| Главни део  **(35 минута)** | * **Објашњава**:   – *Представљање неке приче низом уметничких цртежа употпуњених са текстом назива се стрип.*   * **Записује** запис на табли. * **Упућује** ученикеда се нове речи и њихова значења налазе у Помовнику на 158. страни уџбеника. * **Објашњава**:   – *Стрип је настао у 19. веку, а његов назив потиче од назива за каиш, односно траку у којој је смештено више од два међусобно раздвојена поља на којима је приказана радња.* *У савремено доба приче у сликама или стрипови се обично цртају помоћу црног туша, пера и четке, а користе се и оловке са црним мастилом. Насловне странице стрипа или неке главне сцене приказују се и цртежом у боји. Стрипови могу бити обима од неколико цртежа па све до великог броја цртежа који стају у оквир читаве свеске од више десетина страница.*   * **Упућује** на 112. страну из уџбеника. * **Задаје задатак**:   – *Погледај следећи стрип и кажи да ли ти је занимљив и због чега.*   * **Објашњава**:   – *Приче у стриповима баве се разним темама. Развило се више врста стрипова: од акционих (напета и узбудљивих радњи са борбеним ликовима), комичних (шаљиве радње са смешним сценама и ликовима), па све до фантастичних* | | * Активно **слуша**. * **Посматра**. * **Преписује** запис са табле у свеску. * **Проналази** Појмовник. * Активно **слуша**. * **Посматра** примере. * **Објашњава**. * Активно **слуша**. |
|  | *(нестварних догађаја и радњи са натприродним ликовима).*   * **Записује** запис на табли. * **Упућује** на примере на 113. страни. * **Објашњава**:   – *Неки од основних елемената који се користе у стрипу за приказивање дијалога, осећања или кретања ликова приказани су на сликама. Стрип је препознатљив по начину приказивања радње која је распоређена у више сцена, а свака сцена представљена је у посебном пољу.*   * **Упућује** на примере у доњем делу 113. стране. * **Поставља питање**:   – *Уочи примену ових елемената на примерима сцена из стрипа и наведи за сваки пример шта је њему приказано.*   * **Објашњава**:   – *У свету постоје разни начини цртања карактера (ликова) у стриповима. Француски, белгијски, јапански и амерички стрипови издвајају се као водећи.*   * **Упућује** на примере на 114. страни. * **Поставља питања**:   – *Упореди насловне стране и начин цртања сцена на следећим примерима најпознатијих француских, белгијских, јапанских и америчких стрипова.*  *Који од ових стрипова су ти познати и које би волео да прочиташ? Како ти се допадају ликови и на који начин су приказани у овим стриповима?* | | * **Посматра**. * **Преписује з**апис са табле у свеску. * **Посматра** примере. * Активно **слуша**. * **Посматра** примере. * **Анализира**. * **Уочава**. * **Закључује**. * **Јавља се**. * **Одговара** на питања. * Активно **слуша**. * **Посматра**. * **Упоређује**. * **Јавља се**. * **Одговара** на питања. * **Износи мишљење**. |
| Завршни део  **(5 минута)** | * **Упућује** на задатак на 115. страни уџбеника. * **Поставља задатак**:   – *На следећем примеру стрипа насликане су сцене без текста. Замисли догађај који приказују и напиши у облачићима текст који би ликови могли да изговарају, тако да стрип буде занимљив. Обрати пажњу која је врста облачића приказана.*   * **Задаје домаћи задатак** * –*Донети на следећи час разне стрипове.* | | * **Посматра** примере. * **Решава** задатак. * **Примењује** научено. * **Слуша**. |
| Начин провере остварености исхода: | | | |
| * На основу ученичке активности на часу и усмених одговора ученика. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Стрип***  акциони комични фантастични | | | |
| Прилози: | | | |
| Прилог 1:  **ПЉУС!**  **Колико кошта ронилачка опрема?**  Маштам да роним у мору... | | | |