|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 53. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ВИЗУЕЛНО СПОРАЗУМЕВАЊЕ** | |
| Наставна јединица: | | **Невербална комуникација** | |
| Тип часа: | | Обрада | |
| Циљ часа: | | Усвојити знање о невербалној комуникацији као једном од начина визуелног споразумевања. | |
| Исходи (ученик ће бити у стању да): | | * зна шта је невербална комуникација; * зна шта је мимика; * зна шта је пантомима; * примењује знања о невербалној комуникацији кроз игру пантомиму; * протумачи значење појединих облика невербалне комуникације. | |
| Кључнe речи: | | невербална комуникација, пантомима, мимика | |
| Међупредметне корелације: | | * Историја (Античка Грчка; Антички Рим); * Српски језик и књиижевност (Језичка култура). | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Естетичка компетенција:** ученик вреднује алтернативне уметничке форме и изразе (субкултурна дела). * **Решавање проблема:** ученик припрема примену изабраног решења, прати његову примену усклађујући се са новим сазнањима које стиче током примене датог решења и успева да реши проблемску ситуацију. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 106–107, 158. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Задаје** ученицима да посматрају и препознају шта значе следећи покрети. * **Прказује** неколико покрета (маше руком, ставља прст на уста да их утиша, позива руком да дођу...). * **Најављује наставну јединицу**:   – *Данас ћемо учити о невербалној комуникацији.*   * **Исписује** наслов наставне јединице на табли. | | * Активно **слуша**. * **Посматра** покрете. * **Препознаје**. * **Јавља се**. * **Описује** задате покрете речима. * Активно **слуша**. * **Посматра** **и** **прати**. * **Преписује** наслов у свеску. |
| Главни део  **(35 минута)** | * **Објашњава**:   – *Комуникација при којој се не користе речи, већ се реченице, појмови и догађаји објашњавају покретима тела и изразима лица назива се невербална комуникација. Један од облика овакве комуникације је пантомима, која се може користити приликом извођења позоришне представе или приликом имитације.*   * **Записује** запис на табли. * **Упућује** ученикеда нове речи и њихова значења пронађу у Помовнику на 158. страни уџбеника. * **Упућује** на 106. страну из уџбеника. * **Поставља питање**:   – *Које значење може да се крије иза покрета руку и израза лица приказаних на следећим примерима?*   * **Објашњава**:   – *У неким народима, приликом извођења игре или плеса, изрази лица су од великог значаја као облик невербалне комуникације. Мимика означава изразе и покрете лица који могу да преносе различита осећања. Неки народи их приказују на плесним маскама. Због тога се маске за плес и игру се сматрају важним предметом, а њихова израда представља традицију у многим народима.* | | * Активно **слуша**. * **Посматра**. * **Преписује** запис у свеску. * **Проналази** Појмовник. * **Посматра** примере. * **Закључује**. * **Јавља се**. * **Одговара** на питање. * Активно **слуша**. |
|  | *Маске се израђују углавном од дрвета, а упоребљавају се и други материјали, као што су кожа, кости, вуна, тканине итд.*   * **Записује** запис на табли*.* * **Упућује** на примере на 107. страни уџбеника. * **Објашњава**:   – *Маске се користе и на свечаностима као што су карневали. Карневал у Венецији има традицију још од 17. века, а маске су биле саставни део ношње учесника карневала. Венецијанске маске су убрзо постале познате и популарне у целом свету због посебног изгледа и начина израде. Ове маске биле су израђене од коже, порцелана или стакла, а данас се израђују од картона и гипса.*   * **Поставља питања**:   – *Посматрај следеће примере маски и искажи своје мишљење о њима. Шта мислиш, која осећања приказују ове маске?*  *Какав утисак на тебе оставља мимика приказана на овим маскама? Које маске су правилног, а које неправилног облика?* | | * **Посматра**. * **Преписује** запис са табле. * **Посматра** примере. * **Активно слуша.** * **Посматра**. * **Уочава**. * **Јавља се**. * **Одговара** на питање. * **Изражава мишљење**. |
| Завршни део  **(5 минута)** | * **Задаје задатак**:   – *Покушај пантомимом да имитираш неку животињу или да објасниш неко своје осећање.*   * **Води** **игру**. | | * **Игра** пантомиму. |
| Начин провере остварености исхода: | | | |
| * На основу ученичке активности на часу, успешности у игрању пантомиме и усмених одговора. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Невербална комуникација***  ***Невербална комуникација*** *је комуникација при којој се не користе речи, већ се реченице, појмови и догађаји објашњавају покретима тела и изразима лица.*  ***Пантомима*** *је један од облика овакве комуникације која се може користити приликом извођења позоришне представе или приликом имитације.*  ***Мимика*** *означава изразе и покрете лица који могу да преносе различита осећања.* | | | |
| Прилози: | | | |
|  | | | |