|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 49. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ВИЗУЕЛНО СПОРАЗУМЕВАЊЕ** | |
| Наставна јединица: | | **Знак, симбол, пиктограм. Мој симбол** | |
| Тип часа: | | Обрада | |
| Циљ часа: | | Проширити знања о знаку и симболу. | |
| Исходи (ученик ће бити у стању да): | | * зна шта је визуелно споразумевање; * зна шта је знак; * зна шта је симбол; * разликује знакове и симболе на примерима; * примени знање о знаку и симболу кроз израду задатака. | |
| Кључнe речи: | | визуелно споразумевње, знак, симбол | |
| Међупредметне корелације: | | * Историја (Стари исток); * Српски језик и књижевност (Језик). | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Рад са подацима и информацијама:** ученик користи табеларни и графички приказ података и уме да овако приказане податке чита, тумачи и примењује. * **Решавање проблема:** ученик припрема примену изабраног решења, прати његову примену усклађујући се са новим сазнањима које стиче током примене датог решења и успева да реши проблемску ситуацију. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 100–102; * хамер на коме је *Порука са зида пећине* (Прилог 1). | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Најављује** да ће играти игру. * **Објашњава** правила игре:   *– На хамеру је написана сликовна порука. Свака слика представља једно слово. Уз помоћ шеме са сликама и словима одгонетните која је скривена порука.*   * **Приказује** *Поруку са зида пећине*. (Прилог 1) * **Задаје** ученицимада одгонетну скривену поруку. * **Води игру**. * **Поставља питања**:   – *Шта је визуелно споразумевање?*   * **Најављује наставну јединицу**:   – *Данас ћемо поновити шта смо до сада учили о знаку и сиболу и о неким народима који су користили знаковна писма.*   * **Исписује** наслов наставне јединице на табли. | | * Активно **слуша**. * **Посматра**. * **Решава** задатак. * **Открива** поруку. * **Јавља се**. * **Одговара** на питања. * **Понавља** научено. * Активно **слуша**. * **Посматра** **и** **прати**. * **Преписује** наслов у свеску. |
| Главни део  **(35 минута)** | * **Објашњава**:   – *Визуелно споразумевање представља начин комуникације где се информације или поруке преносе путем знакова, слика, текста итд.*  *Знак је најједноставнији начин за преношење порука визуелним путем.*   * **Записује** записна табли. * **Објашњава**:   – *Знакове као облик визуелног споразумевања користиле су још и праисторијске цивилизације. Сумерска цивилизација простирала се на подручју јужне Месопотамије између река Тигра и Еуфрата на месту данашњег Ирака између 5000. и 4500. година п. н. е. За комуникацију се користило клинасто писмо које се састојало од знакова утиснутих у глинене плочице. Ови знакови подсећају на клинове и састоје се од правих линија. Клинсто писмо је настало пре других врста писама, јер су праве линије биле лакше за урезивање него криве.*   * **Упућује** на 100. страну из уџбеника. * **Напомиње** да ће о овим цивилизацијама учити из историје. * **Поставља питања**:   – *Посматрај сумерске глинене плочице са клинастим писмом и покушај да уочиш различите знакове. Каквих облика су знаци које уочаваш?* | | * Активно **слуша**. * **Посматра**. * **Преписује** запис са табле у свеску. * Активно **слуша**. * **Посматра** примере. * **Повезује знање** са садржајима из Историје. * **Јавља се**. * **Одговара** на питања. * **Уочава**. * **Повезује** знање са садржајима из области *Облик* и *Линија*. |
|  | *Које линије су коришћене за представљање ових знакова?*   * **Задаје задатак**:   – *У празном пољу нацртај знакове које уочаваш и чији облик препознајеш.*   * **Објашњава**:   – *Симбол**је знак који представља осећање, појаву, предмет, биће или појам који се не може једноставно објаснити речима.*  *Многи народи су користили симболе као начин визуелног споразумевања. Један од таквих народа су Келти који су почели да се развијају од 1400. године пре н.е. све до 400. године н.е. насељавајући подручје данашње Француске и Немачке, као и простор северне Србије. У својој богатој култури Келти су осмислили разне симболе који се због својих значења користе и данас.*  *Ови симболи често могу да се препознају на каменим споменицима и остацима келтских грађевина и предмета.*   * **Записује** запис на табли. * **Упућује** на 101. страну из уџбеника. * **Поставља питања**:   – *Шта мислиш, којом техником су уметници израдили симболе на следећим примерима? На коју врсту украса те подсећају ови симболи?*   * **Упућује** на примере на 102. страни из уџбеника. * **Поставља питања**:   – *Посматрај примере келтских симбола и упореди њихов изглед са њиховим значењем.* | | * **Решава** задатак у уџбенику. * Активно **слуша**. * **Посматра**. * **Преписује** запис са табле у свеску. * **Посматра** примере. * **Јавља се**. * **Одговара** на питања. * **Посматра** примере. * **Јавља се**. * **Одговара** на питања. |
|  | *Које врсте линија и које облике препознајеш на овим симболима?*  *Објасни на који начин овакве линије и облици доприносе значењу ових симбола.*   * **Задаје задатак**:   – *Измисли симбол по угледу на келтски и нацртај га у празном пољу. Твој симбол може да има неко друго значење нпр. другарство, љубав, храброст, доброта итд.* | | * **Решава** задатак у уџбенику. |
| Завршни део  **(5 минута)** | * **Поставља питања**:   – *Шта представља визуелно споразумевање? Шта је знак? Шта је симбол? Који народ је користио знаковно писмо?*   * **Упућује** да прочитају занимљивости о најстаријем делу написаном клинстим писмом са 101. стране уџбеника. | | * **Јавља се**. * **Одговара** на питања. * **Понавља** научено. * **Чита** занимљивости. |
| Начин провере остварености исхода: | | | |
| * На основу ученичке активности на часу, успешности у решавању задатка и петоминутног испитивања. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Знак, симбол, пиктограм***  *Порука са зида пећине*  ***Визуелно споразумевање*** *представља начин комуникације где се информације или поруке преносе путем знакова, слика, текста итд.*  ***Знак*** *је најједноставнији начин за преношење порука визуелним путем.*  ***Симбол*** *је знак који представља осећање, појаву, предмет, биће или појам који се не може једноставно објаснити речима.* | | | |
| Прилози: | | | |
| Прилог 1: *Порука са зида пећине*    \_\_ \_\_ \_\_ \_\_ \_\_ \_\_ \_\_ \_\_    \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_   |  |  |  |  |  |  | | --- | --- | --- | --- | --- | --- | | А | В | Е | З | И | Л | |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | | М | Н | Њ | О | П | Р | С | У | |  |  |  |  |  |  |  |  |   Решење:  ВИЗУЕЛНО СПОРАЗУМЕВАЊЕ | | | |