|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 65. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ЛИНИЈА** | |
| Наставна јединица: | | **Наслеђе старих цивилизација** | |
| Тип часа: | | Обрада | |
| Циљ часа: | | Усвојити знање о наслеђу старих цивилизација и значају њихових уметности. | |
| Исходи (ученик ће бити у стању да): | | * увиђа уметнички значај и естетске вредности наслеђа старих цивилизација; * развија љубав према уметностима древних цивилизација. | |
| Кључнe речи: | | Сумер, Асирија, Персија, античка Грчка, Египат | |
| Међупредметне корелације: | | * Историја (Стари исток, античка Грчка); * Српски језик и књижевност (Књижевност). | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Естетичка компетенција:** ученик уме да анализира и критички вреднује уметничка дела која су представници различитих стилова и епоха, као и дела која одступају од карактеристика доминантних праваца. Такође, позитивно вреднује допринос културе и уметности у развоју људске заједнице; свестан је међусобних утицаја културе, науке, уметности и технологије. * **Одговорно учешће у демократском друштву:** ученик изражава на афирмативан начин свој идентитет и поштује другачије културе и традиције и тако доприноси духу интеркултуралности. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 129–133, 158; * историјски атлас. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(7 минута)** | * **Упућује** ученике да пронађу у историјском атласу где се налазе старе цивилизације: Сумер, Асирија, Персија, античка Грчка, Египат. * **Напомиње**:   –*О овим цивилизацијама учићете из историје.*   * **Најављује наставну јединицу:**   –*Данас ћемо учити о наслеђу старих цивилизација.*   * **Исписује** наслов наставне јединице на табли. | | * **Проналази** у историјском атласу. * **Повезује** знање са садржајим из историје. * Активно **слуша**. * Активно **слуша**. * **Посматра**. * **Преписује** наслов у свеску. |
| Главни део   1. **минута)** | * **Објашњава**:   – *Од праисторијских цивилизација уметност се развијала све више, а касније цивилизације су оставиле иза себе богато уметничко наслеђе. На подручју Месопотамије пронађено је доста културно-уметничког наслеђа народа, као што су Сумери, Асирци и Персијанци. Уметност ових народа, који су живели у различитим деловима Месопотамије и у различитим временским периодима, огледа се у многим грађевинама, скулптурама, рељефима итд. Ово наслеђе сведочи о тадашњем начину живота цивилизације Месопотамије.*   * **Напомиње** да ће о овим цивилизацијама учити и из историје. * **Упућује** на 129. страну из уџбеника на примере сумерске уметности. * **Даје захтев**: * – *Објасни на који вид визуелног споразумевања те подсећа следећи пример сумерске уметности.* * **Упућује** на 130. страну из уџбеника на примере асирске уметности. * **Поставља питања**:   – *На примерима рељефа у камену објасни где уочаваш додиривање, преклапање и преплитање облика. На ком примеру је приказан надреалан облик?*   * **Упућује** на 130. страну из уџбеника на примере Персијске уметности. * **Поставља питање**:   – *На ком од следећих примера рељефа можеш да уочиш симетрију?*   * **Објашњава** значај египатске цивилизације, њену локацију, трајање и остатке. | | * Активно **слуша**. * **Повезује** садржаје из ликовне културе са садржајима из историје. * **Посматра** примере. * **Јавља се**. * **Објашњава**. * **Повезује** садржаје са темом *Визуелно споразумевање*. * **Посматра** примере. * **Јавља се**. * **Уочава**. * **Повезује** садржаје са темом *Облик*. * **Одговара на питања**. * **Посматра**. * **Јавља се**. * **Уочава**. * **Повезује** садржаје са темом *Облик*. **Одговара** на питања. * Активно **слуша**. |
|  | * **Упућује** на 131. страну из уџбеника на примере египатске уметности. * **Поставља питање**:   – *Шта мислиш, на који начин су уметници обликовали скулптуре на следећим примерима?*   * **Објашњава**:   – *Папирус је првобитна врста папира направљена од биљке папирус.*   * **Упућује** на 132. страну из уџбеника, на пример еипатског сликарства. * **Поставља питања**:   – *На коју врсту цртежа те подсећају следећи примери египатске уметности? Коју врсту писма можеш да препознаш на овим примерима?*   * **Објашњава** уметнички значај цивилизације античке Грчке. * **Упућује** на 132. страну из уџбеника, на примере уметности античке Грчке. * **Поставља питање**:   – *Да ли приказ на следећем примеру рељефа оставља утисак статичности или динамичности? Објасни.* | | * **Посматра** примере. * **Јавља се**. * **Одговара** на питања. * **Изражава мишљење**. * Активно **слуша**. * **Посматра** примере. * **Јавља се** * **Одговара** на питање. * **Повезује** садржаје са темама *Линија и Визуелно споразумевање*. * Активно **слуша**. * **Посматра** примере. * **Јавља се**. * **Одговара** на питање. * **Повезује** садржаје са темом *Ритам.* |
| Завршни део  **(3 минута)** | * **Напомиње** да, уколико их занимају теме о античкој Грчкој цивилизацији, занимљиве приче о њима могу прочитати у књигама *Ујдурме и зврче из античке Грчке* Љубивоја Ршумовића и *Приче из старина* Густава Шваба. | | * Активно **слуша.** * **Повезује** знањаса садржајима из српског језика и књижевности. |
| Начин провере остварености исхода: | | | |
| * На основу ученичке активности на часу и усмених одговора. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Наслеђе старих цивилизација*** | | | |
| Прилози: | | | |
|  | | | |