|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 23. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ЛИНИЈА** | |
| Наставна јединица: | | **Дигитални цртеж и цртање светлом** | |
| Тип часа: | | Обрада | |
| Циљ часа: | | * Усвајање знања о дигиталном цртежу и о цртању светлом. | |
| Исходи (ученик ће бити у стању да): | | * зна шта је дигитални цртеж; * зна шта је цртање светлом; * увиђа изражајне могућности дигиталног цртежа; * развија интересовање за цртање светлом. | |
| Кључнe речи: | | дигитална табла, цртање светлом | |
| Међупредметне корелације: | | * Техника и технологија (Техничка и дигитална писменост). | |
| Међупредметне компетенције: | | * **Компетенција за целоживотно учење:** ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје. * **Рад са подацима и информацијама:** ученик користи информационе технологије за чување, презентацију и основну обраду података. * **Дигитална компетенција:** ученик уме да претражује, процењује релевантност и поузданост, анализира и систематизује информације у електронском облику користећи одговарајућа ИКТ средства (уређаје, софтверске производе и електронске услуге). | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални, индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 48–49; * дигитална табла. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Проказује** дигиталну таблу и њену оловку за цртање. * **Поставља питања**:   – *Шта мислите, шта је ово? Чему служи дигитална табла? Како се употребљава ова оловка?*   * **Објашњава** да је то један од савремених начина цртања уз помоћ нових технологија. * **Најављује наставну јединицу**:   – *Данас ћемо учити о дигиталном цртежу и о цртању светлом.*   * **Исписује** наслов наставне јединице на табли. | | * **Посматра**. * **Препознаје**. * **Јавља се**. * **Увиђа**. * **Одговара на питања**. * **Активно слуша**. * **Преписује** наслов са табле у свеску. |
| Главни део  **(35 минута)** | * **Објашњава**:   *– Дигитална табла је подлога за цртање по којој се црта посебном оловком. Она се повезује с разунаром. Када се оловком оствари контакт са подлогом, дигиталне информације се преносе на рачунар и на монитору се може видети наш цртеж.*   * **Упућује** на 48. страну уџбеника, где се налазе примери различитих дигиталних табли. * **Објашњава**:   – *Дигитална табла реагује и на притисак, тако да можемо искористити сва изражајна својства линија. Да бисмо користили изражајна својства линија помоћу дигиталних табли, потребно је да наш рачунар поседује апликативне програме у којима се налазе различити типови дигиталних оловака и четкица које можемо употребити на различите начине. Најпознатији апликативни програми за цртање су: Adobe Photoshop, Adobe Photoshop Sketch, Corel Painter, Adobe Fresco, MediBang Paint и Astropad Studio.*   * **Упућује** на 48. страну уџбеника, где се налази пример једног програма за цртање. * **Поставља питање**:   – *Да ли сте некада видели ове алате на рачунару? Знате ли чему служе? Који програм за цртање вам је познат?*   * **Напомиње** да ће више о овим програмима учити на часовима технике и технологије. * **Објашњава**:   – *Уметници врло често користе и фото-апарат као средство помоћу кога могу да изразе своје идеје.* | | * **Активно слуша**. * **Посматра** 48. страну уџбеника. * **Активно слуша**. * **Посматра**. * **Јавља се**. * **Одговара** на питања. * **Повезује** знање са искуством. * **Повезује** знање са садржајима из предмета Техника и технологија. * **Активно слуша**. |
|  | *Фотографија се обично бележи у делићу секунде, међутим постоји могућност да се на фото-апарату подеси дуже време фотографисања – од чак неколико секунди. Ту могућност уметници користе тако што подесе фото-апарат да дуже време фотографише, а помоћу лампице изводе покрете у простору правећи замишљене линије. Такав поступак назива се цртање светлом.*   * **Упућује** на 49. страну уџбеника, где се налазе фотографије које приказују цртеже светлом. * **Задаје**:   – *Посматрај фотографије које приказују уметника Пабла Пикаса и његове цртеже светлом. Размисли шта би све ти приказао/-ла изражајним својствима оваквих линија. Објасни које би покрете користио/-ла приликом извођења цртежа светлом.* | | * **Посматра** примере цртежа светлом са 49. стране уџбеника. * **Размишља**. * **Објашљава**. |
| Завршни део  **(5 минута)** | * **Упућује** ученике да прочитају занимљивост о виртуелном цртежу на 49. страни уџбеника**.** | | * **Чита** занимљивостса 49. стране уџбеника. |

|  |
| --- |
| Начин провере остварености исхода: |
| * На основу ученичке активности на часу. |
| Самопроцена рада наставника: |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? |
| Напомене, запажања о часу: |
|  |
| Изглед табле: |
| ***Дигитални цртеж и цртање светлом*** |
| Прилози: |
|  |