|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 19. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ЛИНИЈА** | |
| Наставна јединица: | | **Изражајна својства линија** | |
| Тип часа: | | Обрада | |
| Циљ часа: | | * Оспособљавање ученика за рад са различитим прибором за цртање и истраживање изражајних својстава линија. | |
| Исходи (ученик ће бити у стању да): | | * црта различитим прибором за цртање; * препознаје различита изражајна својства линија; * разликује уске, широке, светле и тамне линије и зна како их може нацртати оловкама са ознаком *H* и *B*. | |
| Кључнe речи: | | уске линије, широке линије, светле линије, тамне линије | |
| Међупредметне корелације: | | * Математика (Основни појмови геометрије); * Техника и технологија (Техника и дигитална писменост). | |
| Међупредметне компетенције: | | * **Комуникација:** ученик користи на одговарајући и креативан начин језик и стил комуникације који су специфични за поједине научне, техничке и уметничке дисциплине. * **Сарадња:** ученик се ангажује у реализацији преузетих обавеза у оквиру групног рада на одговоран, истрајан и креативан начин. * **Решавање проблема:** ученик вреднује примену датог решења, идентификује његове добре и слабе стране и формулише препоруке за наредно искуство са истим или сличним проблемским ситуацијама. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални, индивидуални, групни | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 43–44; * оловке, фломастери, туш, угљен, креда, шишарке. | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(5 минута)** | * **Показује** ученицима различит прибор за цртање: оловке, фломастере, туш, угљен, креду... * **Поставља питања**:   – *Како се назива овај прибор за цртање? Да ли сте радили са нечим од овог прибора? Којим прибором волите да цртате и због чега?*   * **Закључује** да се линије нацртане различитим прибором разликују. * **Најављује наставну јединицу**   – *Данас ћемо учити о изражајним својствима линија.*   * **Исписује** наслов наставне јединице на табли. | | * **Посматра**. * **Препознаје** прибор. * **Јавља се**. * **Именује**. * **Повезује** знања са искуством. * **Износи** мишљење. * **Активно слуша**. * **Преписује** наслов са табле у свеску. |
| Главни део  **(35 минута)** | * **Објашњава***:*   – *Данас ћемо радити одређене задатке по станицама. У учионици је напрвљен распоред тако да су столови распоређени за рад у пет група. На столовима се налазе шишарке и различит прибор за цртање (прва група има оловке; друга фломастере; трећа угљен; четврта туш и четку; и пета креду). На почетку сваки ученик са својим папиром седа на једно место у групу по свом избору. У оквиру групе где је сео задатим прибором треба да нацрта шишарку. На мој знак мењате групу у смеру казаљке на сату и у следећим групама цртате исто шишарку, али другим прибором, и тако све док сви ученици не прођу свих пет група и не испорбају сваки прибор за цртање.*   * **Даје знак** за промену група. * **Обилази, подстиче, проверава** рад. * **Разговара**о утисцима о раду са различитим прибором:   – *Шта је било лако? Шта је било тешко? Шта вам је било занимљиво у раду?*   * **Објашњава** разлику између оловки са меким и тврдим графитним улошком:   – *Оловке са тврдим графитним улошком, са ознаком H, остављају светле и танке линије. Оловке са меким графитим улошком, са ознаком B, остављају широке и тамне линије.*   * **Упућује** ученике на примере линија написаних са меким и тврдим графитним улошком на 43. страни уџбеника. * **Објашњава** да се изражајна својства линја разликују и у зависности од притиска оловке на подлогу. | | * **Активно слуша**. * **Слуша** знак **и мења** групу. * **Испробава различит прибор за цртање**. * **Ради ликовни задатак**. * **Одговара на питања**. * **Износи утиске о раду**. * **Активно слуша**. * **Посматра** 43. страну уџбеника. * **Активно слуша**. |
|  | * **Упућује** на примере линија написаних јачим и слабијим притиком оловке на подлогу на 44. страни уџбеника. * **Објашњава** да се изражајна својства линија разликују и у завосности од угла оловке у односу на подлогу. * **Упућује** на примере линија на 44. страни уџбеника написаних усправном и пооженом оловком. | | * **Посматра** 44. страну уџбеника. * **Активно слуша**. * **Посматра** 44. страну уџбеника. |
| Завршни део  **(5 минута)** | * **Задаје задатак**:   – Потребно је да испробате цртање линија на листу папира са *H* и *B* оловком, различитим притисцима на подлогу и под различитим угловима оловке у односу на подлогу. | | * **Ради** задатак. * **Испробава** изражајна својства линија. |

|  |
| --- |
| Начин провере остварености исхода: |
| * На основу ученичке активности на часу и успешности у ликовном задатку. |
| Самопроцена рада наставника: |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? |
| Напомене, запажања о часу: |
|  |
| Изглед табле: |
| ***Изражајна својства линија*** |
| Прилози: |
|  |