|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 72. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |
| --- | --- |
| Наставна тема: | **ВИЗУЕЛНО СПОРАЗУМЕВАЊЕ** |
| Наставна јединица: | **Значај етно-наслеђа Србије. Табла изненађења** |
| Тип часа: | Утврђивање |
| Циљ часа: | * Утврдити знања о етно-наслеђу Србије кроз индивидуалну израду ликовног рада. |
| Исходи (ученик ће бити у стању да): | * увиђа значај и естетске вредности етно-наслеђа наше земље; * анализира и износи мишљење о етно-наслеђу Србије; * увиђа туристички и економски значај етно- манифестација; * развија љубав према етно-наслеђу и културној заједници у којој живи; * примени своје знање о етно-наслеђу и радећи у оквиру групе изради ликовни задатак. |
| Кључнe речи: | муезј, етно-парк, етно-село, српска слава, славски колач |
| Међупредметне корелације: | * Техника и технологија (Конструкторско моделовање); * Историја (Основи проучавања прошлости). |
| Међупредметне компетенције: | * **Предузимљивост и предузетничка компетенција:** ученик се учи организационим вештинама и способностима, укључујући различите интерперсоналне вештине, као и организацију простора, управљање временом и новцем. * **Сарадња:** ученик се ангажује у реализацији преузетих обавеза у оквиру групног рада на одговоран, истрајан и креативан начин. * **Одговорно учешће у демократском друштву:** ученик има осећање припадности одређеним културним заједницама, локалној заједници, региону у којем живи, ширем друштву, држави Србији и међународним организацијама у које је Србија укључена. |
| Наставне методе: | монолошка, дијалошка, демонстративна, аудио-визуелна, рад са уџбеником |
| Облици рада: | фронтални, индивидуални, групни рад |
| Наставна средства: | * М. Андрић*, Ликовна култура 5*, *уџбеник за пети разред основне школе*, АрхиКњига, Београд, 2022, стр. 142, 145–146, 156, 163; * хамер папир, фломастери, оловке са ознаком *HB* и *B,* дрвене бојице, акрилне боје, посуда за воду, подлога за сто, четке различитих ширина, палета, крпа, сунђер. |

|  |  |  |
| --- | --- | --- |
| **ТОК ЧАСА** | | |
| Активности наставника: | | Активности ученика: |
| Уводни  део   1. **минута)** | * **Поставља питања**:   – *Који значајни локалитети се налазе у близини вашег места? У чему се огледа њихов значај? Да ли су сви и општепознати? Да ли постоји неки локалитет који је значајан, а за кога мало људи зна? Како бисте ви могли да помогнете и да такво место изрекламирате?*   * **Исписује** наслов наставне јединице на табли. | * **Јавља се**. * **Одговара** на питања. * **Понавља** научено. * **Изражава мишљење**. * **Посматра и прати**. * **Преписује** наслов у свеску. |
| Главни део  **(35 минута)** | * **Уводи** ученике у израду ликовног задатка. * **Напомиње** да ће овај рад радити заједно у групи. * **Дели** ученике у групе. * **Поставља ликовни задатак**:   – *Потребно је да на хамер папиру напишете све податке како би туристе јасно усмерили ка одређеном месту. Осмислите посебан изглед слова и напишите назив локалитета. Нацратајте скицу, цртеж у боји, студију или насликајте тај локалитет. На крају осмислите поруку или занимљивост којом бисте привукли пажњу посетиоцима.*   * **Напомиње** да ово обавештење могу одштампати на посебном папиру и, уз помоћ наставника технике и технологије, закачити на дрвену таблу, а потом то обавештење поставити на видно место. * **Напомиње** да суна 142. страни дате још неке смернице за израду овог задатка. * **Упућује** на 156. страну где су дати подстицаји за решавање овог задатка. * **Обилази, подстиче и мотивише** ученике за рад. | * Активно **слуша**. * **Чита** смернице за решавање задатка. * **Посматра** подстицаје. * **Договара се**. * **Решава** ликовни задатак. * **Креира**. * **Ствара**. |
| Завршни део  **(5 минута)** | * **Разговара** о радовима:   – *Шта вам се допада на раду ваше групе, а шта на радовима других група? Која табла је најзанимљивија?Шта вам је највише привукло пажњу?*   * **Упућује** ученике на 145. и 146. страну уџбеника где се налази Ликовни тест како би проверили своја знања из области *Наслеђе*. * **Обилази** **и** **подстиче** ученике. * **Упућује** ученике да тачност својих решења могу проверити на 163. страни. | * **Посматра**, **размишља** **и** **увиђа**. * **Одговара** на питања. * **Износи мишљење**. * **Решава** Ликовни тест. * **Проверава** тачност урађених задатака. |

|  |
| --- |
| Начин провере остварености исхода: |
| * На основу ученичке активности на часу, успешности у решавању ликовног задатка и Ликовног текста, те усмених одговора у петоминутном испитивању. |
| Самопроцена рада наставника: |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? |
| Напомене, запажања о часу: |
|  |
| Изглед табле: |
| ***Значај етно-наслеђа Србије. Табла изненађења*** |
| Прилози: |
|  |