|  |  |
| --- | --- |
| ПИСАНА ПРИПРЕМА ЗА ЧАС  Ликовна култура | Редни бр. часа: 45. |
| Датум: |

|  |  |
| --- | --- |
| Име и презиме: | Разред и одељење: V/ |

|  |  |  |  |
| --- | --- | --- | --- |
| Наставна тема: | | **ОБЛИК** | |
| Наставна јединица: | | **Орнамент** | |
| Тип часа: | | Обрада | |
| Циљ часа: | | Усвојити знање о орнаменту и врстама орнамента. | |
| Исходи (ученик ће бити у стању да): | | * зна шта је орнамент; * препознаје различите облике којима може бити украшен орнамент; * разликује врсте орнамента: фриз и розету на примерима; * увиди естетске вредности орнамента у уметности. | |
| Кључнe речи: | | орнамент, фриз, розета | |
| Међупредметне корелације: | | * Верска настава | |
| Међупредметне компетенције: | | * **Компетенција за целоживотно учење:**   ученик активно конструише знање; уочава структуру градива, активно селектује познато од непознатог, битно од небитног; уме да резимира и елаборира основне идеје.   * **Одговорно учешће у демократском друштву:** ученик изражава на афирмативан начин свој идентитет и поштује другачије културе и традиције и тако доприноси духу интеркултуралности. * **Естетичка компетенција:** ученик има изграђене преференције уметничких и културних стилова и користи их за обогаћивање личног искуства. | |
| Наставне методе: | | монолошка, дијалошка, аудио-визуелна, рад са уџбеником | |
| Облици рада: | | фронтални и индивидуални | |
| Наставна средства: | | * М. Андрић, *Ликовна култура 5*, *уџбеник за пети разред основне школе*, АрхиКњига, Београд, 2022, стр. 86, 158; * Фотографија (Прилог 1). | |
| **ТОК ЧАСА** | | | |
| Активности наставника: | | | Активности ученика: |
| Уводни  део  **(15 минута)** | * **Приказује** фотографију детаља са Цркве Александра Невског. (Прилог 1). * **Поставља питања**:   – *Где сте све приметили овакве украсе? Да ли сте виђали овакве украсе на фасадама грађевина? Шта мислите која је ово грађевина? Да ли вам се допадају овакви украси? Објасните зашто.*   * **Најављује наставну јединицу**:   – *Данас ћемо учити о орнаменту и врстама орнамента.*   * **Исписује** наслов наставне јединице на табли. | | * **Посматра**. * **Јавља се**. * **Одговара** на питања. * **Износи мишљење**. * Активно **слуша**. * **Посматра** **и** **прати**. * **Преписује** наслов са табле у свеску. |
| Главни део  **(20 минута)** | * **Објашњава**:   – *Орнамент је врста украса или шаре који се употребљава приликом украшавања предмета или грађевина различитих намена.*   * **Записује** запис на табли. * **Упућује** на Појмовник на 158. страни уџбеника где су наведени сви ови нови појмови. * **Објашњава:**   – *Облик као ликовни елемент је саставни део орнамента, а облици који се користе за израду орнамента могу бити геометријски, животињски, биљни или људске фигуре. Осим облика, орнамент може да садржи и друге ликовне елементе као што су линија и боја.*   * **Упућује** на примере са 86. стране уџбеника. * **Поставља питања**: * – *Који орнаменти ти се највише допадају на следећим примерима и због чега?Који су облици по твом мишљењу најзанимљивији за приказивање орнамента?* * **Објашњава**:   – *Облици, линије и боје на орнаменту могу да се распореде у реду тако да чине једну непрекидну траку која се назива фриз. Орнамент чији је распоред ликовних елемената у облику круга назива се розета. Једна од важних одлика орнамента је и симетрија која може да допринесе утиску правилности самог украса.* | | * Активно **слуша**. * **Преписује** запис са табле у свеску. * **Посматра** **и** **прати**. * **Проналази** Појмовник у уџбенику. * Активно **слуша**. * **Посматра** примере. * **Јавља се**. * **Одговара** на питања. * **Изражава** **мишљење**. * Активно **слуша**. |
|  | * **Упућује** на примере врста орнамента са 86. стране уџбеника. * **Поставља питање**:   – *На који начин можеш да препознаш симетрију на следећим примерима розете и фриза?*   * **Записује** на табли испод слика: *фриз, розета*. | | * **Посматра** примере. * **Јавља се**. * **Одговара** на питање. * **Посматра** и **прати**. |
| Завршни део  **(10 минута)** | * **Поставља питања**:   – *Шта је орнамент? Који све облици могу да се појављују на орнаментима? Које врсте орнамента знаш? У чему је разлика између фриза и розете?* | | * **Јавља се**. * **Одговара** на питања. * **Понавља** научено. |
| Начин провере остварености исхода: | | | |
| * На основу ученичке активности на часу, усмених одговора и петоминутног испитивања. | | | |
| Самопроцена рада наставника: | | | |
| Да ли сам остварио/-ла постављене циљеве?  Да ли су ученици остварили дефинисане исходе?  Да ли су сви ученици били активни?  Да ли сам планирао/-ла одговарајуће активности ученика? | | | |
| Напомене, запажања о часу: | | | |
|  | | | |
| Изглед табле: | | | |
| ***Орнамент***  *Фотографија*  ***Орнамент*** *је врста украса или шаре који се употребљава приликом украшавања предмета или грађевина различитих намена.*    *розета фриз* | | | |
| Прилози: | | | |
| Прилог 1: Фотографија    Црква Александра Невског, Београд | | | |